সাবেক স্বরাষ্ট্র প্রতিমন্ত্রী টুকুর স্ত্রীর দাফন সম্পন্ন
সাবেক স্বরাষ্ট্র প্রতিমন্ত্রী পাবনা-১ আসনের সংসদ সদস্য অ্যাডভোকেট শামসুল হক টুকুর স্ত্রী পাবনা সরকারি মহিলা কলেজের সাবেক অধ্যক্ষ লুৎফন্নেছা বেগমের দাফন সম্পন্ন হয়েছে।







মঙ্গলবার বিকাল ৩টায় পাবনার বেড়া বিবি সরকারি পাইলট উচ্চ বিদ্যালয়ে তার জানাজা শেষে বৃশালিকা গোরস্থানে মরহুমার দাফন সম্পন্ন হয়।




মরহুমার জানাজায় রাকসু সাবেক ভিপি ও আওয়ামী লীগ কেন্দ্রীয় নির্বাহী কমিটির সদস্য নুরুল ইসলাম ঠান্টু, পাবনার জেলা প্রশাসক জসিম উদ্দিন, জেলা পরিষদ চেয়ারম্যান রেজাউল রহিম লাল, সাঁথিয়া ও বেড়া উপজেলা নির্বাহী কর্মকর্তা, রানা প্রপাট্রিজ অ্যান্ড ডেভলপারর্সের চেয়ারম্যান রুহুল আমিন বিশ্বাস রানা, মাসপো গ্রুপের চেয়ারম্যান সনি বিশ্বাস, পাবনা জেলা, সাঁথিয়া ও বেড়া উপজেলা আওয়ামী লীগ নেতারা, সাঁথিয়া প্রেসক্লাবের সাংবাদিকরা, এ ছাড়াও যুবলীগ, ছাত্রলীগ নেতারাসহ পাবনা জেলার বিভিন্ন এলাকা থেকে মুসল্লিরা শরিক হন।
উল্লেখ্য, রোববার সকাল ১১টার দিকে সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় তিনি ইন্তেকাল করেন (ইন্নালিল্লাহি...রাজিউন)।
তিনি দীর্ঘদিন ধরে লিভার, কিডনি, ডায়াবেটিক ও ঠাণ্ডাজনিত রোগে ভুগছিলেন। অবস্থা গুরুতর হওয়ায় উন্নত চিকিৎসার জন্য ১৬ জানুয়ারি রাতে এয়ার অ্যাম্বুলেন্সে করে তাকে সিঙ্গাপুর নিয়ে যাওয়া হয়। মৃত্যুকালে তিনি স্বামী, ৩ ছেলে ও অসংখ্য গুণগ্রাহী রেখে গেছেন।

সাবেক স্বরাষ্ট্র প্রতিমন্ত্রী পাবনা-১ আসনের সংসদ সদস্য অ্যাডভোকেট শামসুল হক টুকুর স্ত্রী পাবনা সরকারি মহিলা কলেজের সাবেক অধ্যক্ষ লুৎফন্নেছা বেগমের দাফন সম্পন্ন হয়েছে।